**APSTIPRINĀTS**

Iepirkuma komisijas

2018. gada 26. oktobra sēdē

(protokols Nr. 1/34)

Ludzas novada pašvaldības

IEPIRKUMA

**“Ludzas pilsdrupu atsegto mūru konservācijas un pilskalna teritorijas labiekārtošanas darbu būvprojekta izstrāde un autoruzraudzība**”

(iepirkuma identifikācijas numurs LNP 2018/34ERAF)

NOLIKUMS

Ludza 2018

**SATURS**

[1. VISPĀRĪGĀ INFORMĀCIJA 3](#_Toc472013841)

[2. NOSACĪJUMI DALĪBAI IEPIRKUMĀ 6](#_Toc472013855)

[3. PRASĪBAS PRETENDENTIEM UN IESNIEDZAMIE DOKUMENTI 6](#_Toc472013856)

[4. Finanšu piedāvājums 12](#_Toc472013857)

[5. IEPIRKUMU KOMISIJA, TĀS DARBĪBA UN PIEDĀVĀJUMU ATVĒRŠANA 12](#_Toc472013858)

[6. PIEDĀVĀJUMU VĒRTĒŠANA UN IZVĒLES KRITĒRIJI 12](#_Toc472013859)

[7. IEPIRKUMU KOMISIJAS TIESĪBAS UN PIENĀKUMI 13](#_Toc472013864)

[8. PRETENDENTA TIESĪBAS UN PIENĀKUMI 14](#_Toc472013867)

[9. IEPIRKUMA LĪGUMS 14](#_Toc472013870)

[10. NOLIKUMA PIELIKUMI 14](#_Toc472013871)

1. pielikums Pieteikums dalībai iepirkumā

2. pielikums Informācija par pretendentu

3. pielikums Tehniskā specifikācija, projektēšanas uzdevums

4. pielikums Pretendenta un apakšuzņēmēju pieredze līdzīgu līgumu izpildē

5. pielikums Piedāvāto speciālistu pieredze un kvalifikācija

6. pielikums Speciālista apliecinājums par gatavību piedalīties pakalpojumu nodrošināšanā

7. pielikums Apakšuzņēmēju saraksts

8. pielikums Pretendenta piegādātāju apvienībā ietilpstošā dalībnieka / apakšuzņēmēja apliecinājums par gatavību iesaistīties līguma izpildē

9. pielikums Finanšu piedāvājums

# 1. VISPĀRĪGĀ INFORMĀCIJA

1.1. Iepirkuma identifikācijas numurs

LNP 2018/34/ERAF

1.2. Pasūtītājs

Ludzas novada pašvaldība

Adrese: Raiņa iela 16, Ludza, Ludzas novads, Latvija, LV-5701

Reģistrācijas Nr. 90000017453

Tālruņa Nr. +371-65707400, e-pasta adrese: [dome@ludza.lv](mailto:dome@ludza.lv).

1.3. Iepirkuma priekšmets

1.3.1. Ludzas pilsdrupu atsegto mūru konservācijas un pilskalna teritorijas labiekārtošanas darbu būvprojekta izstrāde un autoruzraudzība.

1.3.2. Pretendentam piedāvājums jāiesniedz par visu iepirkuma priekšmeta apjomu.

1.3.4. Pretendents nevar iesniegt piedāvājuma variantus.

1.3.5. CPV kods: 71242000-6

1.3.6. Iepirkums tiek veikts ERAF finansētās darbības programmas „Izaugsme un nodarbinātība” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” projekta Nr. 5.5.1.0/17/I/007 “Rīteiropas vērtības” ietvaros.

1.4. Iepirkuma metode

Iepirkums Publisko iepirkumu likuma 9. panta kartībā

1.5. Līguma izpildes vieta

Latvijas Republika, Ludzas novads, Ludzas pilsēta

1.6. Līguma izpildes laiks

4 (četri) mēneši no līguma noslēgšanas dienas

1.7. Iepirkuma Nolikuma saņemšana un informācijas apmaiņas kārtība

1.7.1. Ar iepirkuma Nolikumu var iepazīties Ludzas novada pašvaldības mājaslapā:  [*http://www.ludza.lv/*](%20http://www.ludza.lv/) >*Pašvaldība > Publiskie iepirkumi >* *Iepirkumi precēm un pakalpojumiem no EUR 10 000 līdz EUR 42 000 (bez PVN).*

1.7.2. Piegādātājs, kurš pieprasa skaidrojumu par iepirkuma nolikumu, to dara rakstiski ar pasta vai e-pasta starpniecību, adresējot to Ludzas novada pašvaldības iepirkumu komisijai, ar norādi *Iepirkumam* “*Ludzas pilsdrupu atsegto mūru konservācijas un pilskalna teritorijas labiekārtošanas darbu būvprojekta izstrāde un autoruzraudzība*” (iepirkuma identifikācijas numurs LNP 2018/34/ERAF), uz adresi Raiņa ielā 16, Ludzā, Ludzas novads, LV-5701, fakss 65707402; e-pasts [dome@ludza.lv](mailto:dome@ludza.lv). Saskaņā ar Publisko iepirkumu likuma 9.panta sesto daļu, ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz **3 (triju) darbdienu** laikā, bet ne vēlāk kā **4 (četras) dienas** pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju Ludzas novada pašvaldības tīmekļa vietnē [*www.ludza.lv*](http://www.ludza.lv) *> Pašvaldība > Publiskie iepirkumi >* *Iepirkumi precēm un pakalpojumiem no EUR 10 000 līdz EUR 42 000 (bez PVN)* pie attiecīgā iepirkuma, norādot arī uzdoto jautājumu.

1.7.3. Ja piegādātājs pieprasa izsniegt iepirkuma procedūras dokumentus drukātā veidā, pasūtītājs tos izsniedz **3 (triju)** darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa beigām. Par iepirkuma procedūras dokumentu izsniegšanu drukātā veidā pasūtītājs var prasīt samaksu, kas nepārsniedz faktiskos dokumentu pavairošanas un nosūtīšanas izdevumus.

1.7.4. Kontaktpersonas:

1.7.4.1. jautājumos par iepirkuma nolikumu – Ludzas novada pašvaldības Iepirkumu komisijas loceklis-sekretārs Aleksandrs Vasiļkovskis, tel. 65707133, e-pasts: [aleksandrs.vasilkovskis@ludza.lv;](mailto:aleksandrs.vasilkovskis@ludza.lv;)

1.7.4.2. tehniskajos jautājumos – Ludzas novada pašvaldības Attīstības nodaļas un nekustamā īpašuma nodaļas projektu vadītāja Ilona Rimša, tel. 65707411, e-pasts: [ilona.rimsa@ludza.lv](mailto:ilona.rimsa@ludza.lv).

1.8. Piedāvājumu iesniegšanas un atvēršanas vieta, datums un laiks

1.8.1. Pretendenti piedāvājumus var iesniegt līdz 2018. gada 06. novembrim plkst. 11:00 Ludzā, Raiņa ielā 16, LV-5701, Ludzas novada pašvaldībā, 3. stāvā, kabinetā Nr. 312, pie sekretāres, iesniedzot personīgi vai pa pastu. Pasta sūtījumam jābūt nogādātam šajā punktā norādītajā adresē līdz iepriekš minētajam termiņam. Piedāvājums, kas iesniegts pēc minētā termiņa, netiks atvērts un tiks atdots atpakaļ iesniedzējam.

1.8.2. Saņemot piedāvājumu, Pasūtītājs (domes sekretāre) reģistrē pretendentu piedāvājumus to iesniegšanas secībā. Sarakstā norāda pretendentu (juridiskai personai – nosaukumu), tā adresi, tālruņa un faksa numuru, kā arī piedāvājuma iesniegšanas datumu un laiku. Pasūtītājs (sekretāre) nodrošina, lai līdz piedāvājumu atvēršanai pretendentu saraksts netiktu izpausts.

1.8.3. Pretendents, iesniedzot piedāvājumu, var pieprasīt apliecinājumu tam, ka piedāvājums saņemts (ar norādi par piedāvājuma saņemšanas laiku).

1.8.4. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā Ludzā, Raiņa ielā 16, 3. stāvā, 312. kabinetā, Ludzas novada pašvaldībā, pie sekretāres. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts otrā piedāvājuma iesniegšanas brīdis.

1.8.5. Pasūtītājs izskata tikai tos piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim.

1.9. Piedāvājuma noformēšana:

1.9.1. Piedāvājums iesniedzams Ludzas novada pašvaldībā (Ludzā, Raiņa ielā 16, 3. stāvā, 312.kab.) aizlīmētā un aizzīmogotā aploksnē, uz kuras ir jānorāda “Piedāvājums iepirkumam “*Ludzas pilsdrupu atsegto mūru konservācijas un pilskalna teritorijas labiekārtošanas darbu būvprojekta izstrāde un autoruzraudzība*” (iepirkuma identifikācijas numurs *LNP 2018/34ERAF*). Neatvērt līdz *2018. gada 06. novembrim plkst. 11:00*”” un pretendenta nosaukums, reģistrācijas numurs un adrese, Pretendenta kontaktpersonas vārds, uzvārds, telefona un faksa numurs/ e-pasta adrese.

1.9.2. Pretendentam jāiesniedz piedāvājums (viens oriģināls un viena kopija). Piedāvājumā jāiekļauj dokumenti šādā secībā:

* titullapa ar iepirkuma nosaukumu un ID numuru un Pretendenta nosaukumu;
* satura rādītājs ar lapu numerāciju;
* pieteikums dalībai iepirkumā;
* Pretendentu atlases dokumenti;
* finanšu piedāvājums.

1.9.3. Katrs piedāvājuma eksemplārs jāiesien vienā sējumā (oriģināls un kopija atsevišķi). Piedāvājumā var iesniegt dokumentu oriģinālus vai to atvasinājumus. Ja Pretendents iesniedz dokumentu kopijas, katrai dokumenta kopijai jābūt Pretendenta apliecinātai ar uzrakstu “KOPIJA” un “KOPIJA PAREIZA” un pilnvarotās amatpersonas pilns amata nosaukums, paraksts un paraksta atšifrējums, vietas nosaukums un datums, zīmoga nospiedums. Iesniedzot piedāvājumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu.

1.9.4. Piedāvājums jāsagatavo latviešu valodā. Pretendenta atlases dokumentus un citu dokumentāciju var iesniegt arī citā valodā, ja tiem ir pievienots Pretendenta apliecināts tulkojums latviešu valodā. Par kaitējumu, kas radies dokumenta tulkojuma nepareizības dēļ, Pretendents atbild normatīvajos aktos noteiktajā kārtībā. Tulkojuma apliecinājums ietver:

- norādi “TULKOJUMS PAREIZS”,

- Pretendenta vai tā pārstāvja parakstu un paraksta atšifrējumu,

- apliecinājuma vietas nosaukumu un datumu.

1.9.5. Piedāvājuma oriģinālam un kopijai ir jābūt ievietotiem 1.9.1. punktā minētajā aploksnē. Piedāvājuma dokumentiem jābūt cauršūtiem ar diegu tādā veidā, lai dokumentus nebūtu iespējams atdalīt. Piedāvājuma lapām jābūt sanumurētām un jāatbilst pievienotajam satura rādītājam. Uz pēdējās lapas aizmugures, cauršūšanai izmantojamais diegs nostiprināms ar pārlīmētu papīru, uz kura norādāms cauršūto lapu skaits, ko ar savu parakstu un pretendenta zīmogu apliecina Pretendenta pilnvarotais pārstāvis. Piedāvājumā iekļautajiem dokumentiem jābūt skaidri salasāmiem, bez labojumiem.

1.9.6. Ja dokuments izdots ārvalstī, dokumenta izdošanas vietas nosaukumā norāda attiecīgās valsts administratīvās teritorijas oficiālo nosaukumu un valsti.

1.9.7. Visa Nolikumā noteiktā informācija Pretendentam jāiesniedz rakstiski. Lai sniegtu informāciju par kvalifikāciju, pieredzi, apakšuzņēmējiem u.c., Nolikuma pielikumos Pretendentam ir piedāvātas veidnes aizpildīšanai. Pretendents ir tiesīgs izveidot un izmantot savas formas un veidnes ar nosacījumu, ka tajās ietvertā informācija dos iespēju iepirkumu komisijai gūt nepieciešamos datus piedāvājuma vērtēšanai.

1.9.8. Pretendents iesniedz **parakstītu pieteikumu un informāciju par pretendentu** (1. un 2. pielikums). Ja piedāvājumu iesniedz personālsabiedrība, piedāvājumā norāda personu, kas iepirkumā pārstāv attiecīgo personu grupu vai personālsabiedrību un ir pilnvarota parakstīt ar iepirkumu saistītos dokumentus.

1.9.9. Ja piedāvājumu iesniedz piegādātāju apvienība, tad Pretendents papildus iesniedz visu apvienības dalībnieku parakstītu apliecinājumu brīvā formā par gatavību Līguma izpildei izveidoties atbilstoši noteiktam juridiskam statusam vai noslēgt sabiedrības līgumu, gadījumā, ja personu apvienībai tiks piešķirtas iepirkuma Līguma izpildes tiesības, norādot atbildīgo personu, kas tiesīga pārstāvēt personu apvienību šajā iepirkuma procedūrā.

1.9.10. Piedāvājuma dokumentus paraksta LR Uzņēmumu reģistrā vai citas valsts līdzvērtīgā iestādē reģistrētā amatpersona ar paraksta tiesībām un/vai pilnvarotā persona, piedāvājumā iekļaujot pilnvaru, kas apliecina piedāvājumu parakstījušās personas tiesības parakstīt un iesniegt piedāvājumu juridiskās personas uzdevumā.

1.9.11. Iesniegtie piedāvājumi, izņemot Nolikuma 1.8.4. punktā noteikto gadījumu, ir Pasūtītāja īpašums un netiek atdoti atpakaļ pretendentiem.

1.10. Cita informācija

1.10.1. Par jebkuru informāciju, kas ir konfidenciāla, jābūt īpašai norādei.

1.10.2. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs un komisija neuzņemas nekādas saistības par šīm izmaksām neatkarīgi no iepirkuma rezultāta.

# 2. NOSACĪJUMI DALĪBAI IEPIRKUMĀ

2.1. Pretendents var būt jebkura fiziskā vai juridiskā persona vai pasūtītājs, šādu personu apvienība jebkurā to kombinācijā. Piedalīšanās iepirkumā ir Pretendenta brīvas gribas izpausme. Iesniedzot savu piedāvājumu dalībai iepirkumā, Pretendents visā pilnībā pieņem un ir gatavs pildīt visas Nolikumā ietvertās prasības un noteikumus.

2.2. Pretendents apzinās, ka jebkurš piedāvājumā iekļautais nosacījums, kas ir pretrunā ar Nolikumu vai neatbilst tā noteikumiem, var būt par iemeslu piedāvājuma noraidīšanai.

2.3. Iepirkumu komisija pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem gadījumiem:

2.3.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

2.3.2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

2.3.3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās vai otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

2.3.4.uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi Nolikuma 2.3.1.- 2.3.3. punkta nosacījumi;

2.3.5. pretendents ir ārzonā reģistrēta juridiskā persona vai personu apvienība.

2.4. Pirms lēmuma par iepirkuma rezultātiem pieņemšanas, iepirkuma komisija pārliecināsies par izslēgšanas nosacījumu neattiecināmību uz pretendentu, kuram būtu piešķiramas līguma slēgšanas tiesības, atbilstoši Publisko iepirkumu likuma 9.panta astotās un devītās daļas prasībām. Lai pārbaudītu, vai Pretendents nav izslēdzams no dalības iepirkumā Nolikumā 2.3.punktā minēto apstākļu dēļ, iepirkumu komisija:

2.4.1. attiecībā uz Latvijā reģistrētu vai pastāvīgi dzīvojošu pretendentu un Nolikumā 2.3.4.apakšpunktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūs informāciju:

a) par Nolikuma 2.3.1. un 2.3.5.apakšpunktā minētajiem faktiem – no Uzņēmumu reģistra,

b) par Nolikuma 2.3.2. apakšpunktā minēto faktu – no Valsts ieņēmumu dienesta un Latvijas pašvaldībām. Iepirkumu komisija attiecīgo informāciju no Valsts ieņēmumu dienesta ir tiesīga saņemt, neprasot Pretendenta vai Nolikuma 2.3.4. apakšpunktā minētās personas piekrišanu;

2.4.2. attiecībā uz ārvalstī reģistrētu vai pastāvīgi dzīvojošu Pretendentu un Nolikuma 2.3.4. apakšpunktā minēto personu Pretendentam ir jāiesniedz attiecīgās kompetentās institūcijas izziņa, kas apliecina, ka uz to un Nolikuma 2.3.4. apakšpunktā minēto personu neattiecas Nolikuma 2.3. apakšpunktā noteiktie gadījumi. Izziņa jāiesniedz **10 (desmit) darbdienu** laikā pēc Pasūtītāja pieprasījuma nosūtīšanas dienas. Ja attiecīgais Pretendents neiesniedz minēto izziņu, Pasūtītājs to izslēdz no dalības iepirkumā.

# 3. PRASĪBAS PRETENDENTIEM UN IESNIEDZAMIE DOKUMENTI

|  |  |
| --- | --- |
| **Prasības** | **Atbilstības pārbaude, iesniedzamie dokumenti** |
| 3.1. Pretendents piesakās dalībai iepirkumā, iesniedzot pieteikumu un informāciju par sevi. | 3.1.1. Pieteikums dalībai iepirkumā un informācija par pretendentu, ko sagatavo atbilstoši pievienotajai formai (1. un 2. pielikums).  3.1.2. Ja piedāvājumu iesniedz piegādātāju apvienība, tad tiek iesniegta visuapvienības dalībnieku parakstīta vienošanās. |
| 3.2. Pretendents vai tā piesaistītais apakšuzņēmējs ir reģistrēts, licencēts vai sertificēts atbilstoši Pretendenta izcelsmes (reģistrācijas) valsts atbilstošo normatīvo aktu prasībām. | 3.2.1. Par reģistrācijas faktu Pasūtītājs pārliecināsies Uzņēmumu reģistra mājaslapā [www.ur.gov.lv](http://www.ur.gov.lv).  3.2.2. Ja Pretendents ir reģistrēts ārvalstīs, tam ir jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija.  3.2.3. Ja piedāvājumu iesniedz piegādātāju apvienība, tad Pretendents papildus iesniedz visu apvienības dalībnieku parakstītu apliecinājumu brīvā formā par gatavību Līguma izpildei izveidoties atbilstoši noteiktam juridiskam statusam vai noslēgt sabiedrības līgumu, gadījumā, ja personu apvienībai tiks piešķirtas iepirkuma Līguma izpildes tiesības, norādot atbildīgo personu, kas tiesīga pārstāvēt personu apvienību šajā iepirkuma procedūrā. |
| 3.3. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), pretendenta norādītie apakšuzņēmēji, uz kuru iespējām Pretendents balstās, lai apliecinātu, ka tā kvalifikācija atbilst Nolikuma prasībām, ir reģistrētas Būvkomersantu reģistrā vai attiecīgā profesionālā reģistrā ārvalstīs, vai pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu. | 3.3.1. Par reģistrāciju Būvkomersantu reģistrā Pasūtītājs pārliecinās Būvniecības informācijas sistēmā <https://bis.gov.lv/bisp/>. Ja dati par Pretendentu ir pieejami Būvniecības informācijas sistēmā, reģistrācijas apliecības kopija **NAV** jāiesniedz.  3.3.2. Pretendentam un/vai saistītajām personām, kas nav reģistrētas Būvkomersantu reģistrā, ir jāiesniedz apliecinājums, ka gadījumā, ja tās tiks atzītas par uzvarētāju, tās pirms līguma slēgšanas reģistrēsies Būvkomersantu reģistrā un nodarbinās sertificētus speciālistus (norādot sertificēto speciālistu vārdus) atbilstošā formā.  3.3.3. Ja Pretendents ir reģistrēts ārvalstīs, jāiesniedz attiecīga profesionālā reģistra izsniegtas reģistrācijas apliecības kopija vai kompetentas institūcijas izsniegtas licences, sertifikāta vai cita līdzvērtīga dokumenta kopija, ja attiecīgās valsts normatīvie akti paredz profesionālo reģistrāciju, licences, sertifikāta vai citu līdzvērtīgu dokumentu iesniegšanu. |

|  |  |
| --- | --- |
| **Prasības PRETENDENTIEM**:  3.4. Pretendentam iepriekšējo 3 (trīs) kalendāro gadu laikā (no 2015.gada oktobra līdz piedāvājuma iesniegšanas brīdim) ir jābūt šādai pieredzei:  - Pretendents vai tā piesaistītais apakšuzņēmējs ir kvalitatīvi un atbilstoši Pasūtītāja prasībām ir izstrādājis vismaz **3 (trīs)** būvprojektus *(Būvvalde būvatļaujā ir izdarījusi atzīmi par projektēšanas nosacījumu izpildi)* ar ainavu arhitektūru un labiekārtojumu ne mazākā teritorijā kā 10 000 m², ar vides objektiem, ainavas detalizācijas izstrādi, gājēju, divriteņu, transporta infrastruktūras risinājumiem.  - No trim būvprojektiem vismaz 1 (viens) ir pilns būvprojekts, bet divi var būt būvprojekti minimālā sastāvā. | **Pretendentam ir jāiesniedz**:  3.4.1. informācija par savu pieredzi vai apakšuzņēmēja pieredzi(ja Pretendents balstās uz apakšuzņēmēja iespējām) iepriekšējo 3 (trīs) kalendāro gadu laikā, aizpildot tabulu Nolikuma 4. pielikumā “*Pretendenta un apakšuzņēmēju pieredze līdzīgu līgumu izpildē*”).  3.4.2. vismaz viena pozitīva pasūtītāja atsauksme par vienu no 3.4.1. punktā minētajā tabulā norādītajiem objektiem;  3.4.2.1. Atsauksmēs ir jāietver vai tām jāpievieno ziņas par:  - būvprojekta izstrādātāja nosaukumu,  - projektēto būvdarbu veidiem un apjomiem, teritorijas platību  - izpildes termiņiem,  - būvprojekta akceptēšanas datumu,  - par to, vai būvprojekts tika izstrādāts atbilstoši attiecīgajiem normatīviem un līgumā nolīgtā kvalitātē. |

|  |  |
| --- | --- |
| **Prasības SPECIĀLISTIEM**  3.5. Pretendents nodrošina vismaz šādus speciālistus:  a) Būvprojekta vadītājs - sertificēts arhitekts, ar pieredzi iepriekšējo 3 (trīs) gadu laikā vismaz 3 (trīs) līdzvērtīgu būvprojektu izstrādē. Par līdzvērtīgu būvprojektu tiks atzīts tāds būvprojekts, kura ietvaros būvprojekta vadītājs ir vadījis būvprojekta izstrādi ar ainavu arhitektūru un labiekārtojumu ne mazākā teritorijā kā 10 000 m² ar vides objektiem, ainavas detalizācijas izstrādi, gājēju, divriteņu, transporta infrastruktūras risinājumiem. No tiem vismaz 1 (viens) ir pilns būvprojekts, bet 2 (divi) var būt būvprojekti minimālā sastāvā.  b) Būvprojekta arhitekts - sertificēts arhitekts, ar pieredzi iepriekšējo 3 (trīs) gadu laikā vismaz 3 (trīs) līdzvērtīgu būvprojektu izstrādē. Par līdzvērtīgu būvprojektu tiks atzīts tāds būvprojekts, kura ietvaros arhitekts piedalījies būvprojekta ar ainavu arhitektūru un labiekārtojumu ne mazākā teritorijā kā 10 000 m² ar vides objektiem, ainavas detalizācijas izstrādi, gājēju, divriteņu, transporta infrastruktūras risinājumiem, izstrādē. No tiem vismaz 1 (viens) ir pilns būvprojekts, bet 2 (divi) var būt būvprojekti minimālā sastāvā.   1. Būvprojekta konstruktors – sertificēts speciālists būvkonstrukciju projektēšanā ar pieredzi iepriekšējo 3 (trīs) gadu laikā vismaz 2 (divu) līdzvērtīgu būvprojektu izstrādē. Par līdzvērtīgu būvprojektu tiks atzīts līgums, kura ietvaros būvprojekta konstruktors ir veicis būvprojekta (tā daļas) izstrādi ar ainavu arhitektūru un labiekārtojumu teritorijā ar vides objektiem, ainavas detalizācijas izstrādi, gājēju, divriteņu, transporta infrastruktūras risinājumiem. No tiem vismaz 1 (viens) ir pilns būvprojekts, bet 1 (viens) var būt būvprojekts minimālā sastāvā. 2. Sertificēts speciālists elektrotīklu projektēšanā ar pieredzi iepriekšējo 3 (trīs) gadu laikā vismaz 2 (divu) līdzvērtīgu būvprojektu izstrādē. Par līdzvērtīgu līgumu tiks atzīts līgums, kura ietvaros elektrotīklu projektētājs ir veicis būvprojekta (tā daļas) izstrādi ar ainavu arhitektūru un labiekārtojumu teritorijā ar vides objektiem, ainavas detalizācijas izstrādi, gājēju, divriteņu, transporta infrastruktūras risinājumiem. No tiem vismaz 1 (viens) ir pilns būvprojekts, bet 1 (viens) var būt būvprojekts minimālā sastāvā. 3. Sertificēts speciālists elektronisko sakaru tīklu un/vai sistēmu un projektēšanā. | 3.6.1. Ja Pretendents piesaista ārvalstu speciālistu, ir jāiesniedz kvalifikāciju apliecinošu dokumentu kopijas un apliecinājums, ka attiecīgā speciālista izglītība un profesionālā kvalifikācija atbilst attiecīgās profesionālās darbības veikšanai Latvijas Republikā. Ja Pretendentam tiks piešķirtas līgumslēgšanas tiesības, līdz būvdarbu uzsākšanai izvirzītajam ārvalstu speciālistam jāiesniedz atzīšanas institūcijai deklarācija par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī jāiesniedz pasūtītājam atzīšanas institūcijas izsniegtā atļauja par īslaicīgo pakalpojumu sniegšanu (vai arī atteikums izsniegt atļauju), tiklīdz speciālists to saņems.  3.6.2. Par piešķirtajiem sertifikātiem Pasūtītājs pārliecinās Būvniecības informācijas sistēmā <https://bis.gov.lv/bisp/lv/specialist_certificates>. Ja informācija par Pretendenta piedāvāto speciālistu sertifikātiem ir pieejamā Būvniecības informācijas sistēmā, sertifikātu kopijas **NAV** jāiesniedz.  3.6.3. Pretendentam ir jāiesniedz aizpildīta Nolikuma 5. pielikumā ievietotā tabula *“Piedāvāto speciālistu pieredze un kvalifikācija”*.  3.6.4. Pretendentam ir jāiesniedz vismaz viena pozitīva pasūtītāja atsauksmepar būvprojekta vadītāja darba pieredzi un kvalifikāciju apliecinošajiem objektiem.  3.6.4.1. Lai pierādītu piedāvātā speciālista atbilstību Nolikuma prasībām, atsauksmēs par speciālista pieredzi ir jānorāda:  - speciālista vārds un uzvārds,  - būvprojekta nosaukums,  - projektēto būvdarbu veidiem un apjomiem,  - pakalpojuma sniegšanas izpildes termiņi,  - ziņas par pakalpojuma sniegšanas atbilstību attiecīgajiem normatīviem un kvalitāti.  3.6.5. Pretendentam ir jāiesniedz katra piedāvājumā norādītā speciālista apliecinājums par gatavību piedalīties pakalpojumu nodrošināšanā (Nolikuma 6.pielikums). |
| 3.8. Pretendents ir tiesīgs balstīties uz citu uzņēmēju iespējām, ja tas ir nepieciešams līguma izpildei, neatkarīgi no savstarpējo attiecību rakstura. Prasības, kas noteiktas Nolikuma 3. punktā, tiks arī piemērotas Pretendenta piesaistītiem apakšuzņēmējiem, uz kuru iespējām Pretendents balstās, attiecībā uz tām kvalifikācijas prasībām, kuras neizpilda pats Pretendents. | 3.9.1. Informācija par apakšuzņēmējiem un personām, kuru sniedzamo pakalpojumu vērtība ir 10% no kopējās iepirkuma līguma vērtības bez PVN vai lielāka (7. pielikuma tabula “*Apakšuzņēmēju saraksts”*), vai uz kuru iespējām Pretendents balstās, lai izpildītu Nolikumā izvirzītās kvalifikācijas un pieredzes prasības.  3.9.2 Ja Pretendents balstās uz apakšuzņēmēja vai kādas citas personas iespējām, Pretendents iesniedz katras tādas personas apliecinājumu (Nolikuma 8. pielikums “*Pretendenta piegādātāju apvienībā ietilpstošā dalībnieka/ apakšuzņēmēja apliecinājums par gatavību iesaistīties līguma izpildē*”). Pretendents arī iesniedz dokumentus, kas apliecina attiecīgā apakšuzņēmēja iespējas (pieredzi, kvalifikāciju, personāla kvalifikāciju u.c.), kas ir nepieciešamas Iepirkuma līgumu izpildei. |

# **4. Finanšu piedāvājums**

4.1. Finanšu piedāvājums jāsagatavo atbilstoši Nolikumam pievienotajai finanšu piedāvājuma formai (9. pielikums).

4.2. Finanšu piedāvājumā cenu norāda euro (EUR) bez pievienotās vērtības nodokļa. Atsevišķi norāda pievienotās vērtības nodokli (PVN 21%) un cenu ar PVN. Vienības cenas tiek norādītas ar precizitāti līdz simtdaļai (divi cipari aiz komata).

4.3. Katrā vienības cenā jāietver visi nodokļi, nodevas un maksājumi, un visas saprātīgi paredzamās ar darba izpildi saistītās izmaksas, atskaitot pievienotās vērtības nodokli. Pretendenta finanšu piedāvājumā jābūt paredzētiem visiem riskiem līguma izpildei, kas saistīti ar cenu izmaiņām un citiem neparedzētiem apstākļiem.

# 5. IEPIRKUMU KOMISIJA, TĀS DARBĪBA UN PIEDĀVĀJUMU ATVĒRŠANA

5.1. Iepirkuma piedāvājumu atvēršanu, salīdzināšanu un vērtēšanu veic Pasūtītāja izveidota iepirkuma komisija, turpmāk – “komisija”.

5.2. Komisija savu darbu veic saskaņā ar Publisko iepirkumu likumu un šo Nolikumu.

5.3. Komisijas darbu vada tās priekšsēdētājs, viņa prombūtnes laikā priekšsēdētāja vietnieks. Komisija ir lemttiesīga, ja tās darbā piedalās vismaz divas trešdaļas no komisijas locekļu kopskaita.

5.4. Piedāvājumu atvēršanas, izskatīšanas un uzvarētāja noteikšanas gaitu komisija protokolē.

5.5. Piedāvājumu atvēršana notiks komisijas slēgtā sēdē.

# 6. PIEDĀVĀJUMU VĒRTĒŠANA UN IZVĒLES KRITĒRIJI

# 6.1. Komisija slēgtās sēdēs atlasa pretendentus saskaņā ar Nolikuma izvirzītajām kvalifikācijas prasībām, pārbauda piedāvājumu atbilstību Nolikumā noteiktajiem nosacījumiem un izvēlas pretendenta piedāvājumu saskaņā ar izvēles kritēriju.

**6.2. Piedāvājuma noformēšanas vērtēšana**

6.2.1.Uzsākot pretendenta piedāvājuma vērtēšanu, Komisija izvērtē, vai piedāvājums ir sagatavots un noformēts atbilstoši Nolikuma prasībām. Ja piedāvājums nav noformēts atbilstoši kādai no Nolikumā izvirzītajām prasībām, un ja trūkumi ir būtiski, kas nepieļauj pienācīgi izvērtēt piedāvājumus, tad Komisijai ir tiesības izslēgt Pretendentu no Iepirkuma un tā piedāvājumu nevērtēt.

6.2.2. Izvērtējot Pretendentu piedāvājumu noformējumu, Pasūtītājs ievēros samērīguma principu, nenoraidot piedāvājumus, pamatojoties uz formālām noformējuma neatbilstības prasībām.

# 6.3. Atlases dokumentu (kvalifikācijas) vērtēšana

6.3.1. Komisija pārbauda pretendentu iesniegto dokumentu atbilstību Nolikuma kvalifikācijas prasībām.

6.3.2. Pretendentu kvalifikācijas pārbaudes laikā Komisija noskaidro pretendentu kompetenci un atbilstību iepirkuma Līguma izpildes prasībām pēc pretendentu iesniegtajiem atlases dokumentiem, pārbaudot Pretendenta atbilstību katrai izvirzītajai prasībai.

6.3.3. Ja Pretendents neatbilst kādai iepirkuma Nolikumā norādītajai prasībai, un ja trūkumi ir būtiski, kas nepieļauj pienācīgi izvērtēt piedāvājumu, Komisija turpmāk šo piedāvājumu neizskata un izslēdz Pretendentu no turpmākās dalības iepirkuma procedūrā.

# 6.4. Finanšu piedāvājumu vērtēšana

6.4.1. Komisija pārbauda finanšu piedāvājuma atbilstību Nolikuma prasībām.

6.4.2. Finanšu piedāvājuma vērtēšanas laikā Komisija pārbauda, vai Finanšu piedāvājumā nav aritmētisko kļūdu. Par kļūdu labojumu un laboto piedāvājuma summu Komisija paziņo Pretendentam, kura piedāvājumā pieļautās kļūdas tika labotas. Vērtējot finanšu piedāvājumus, Komisija ņem vērā labojumus.

6.4.3. Ja Pretendenta finanšu piedāvājums neatbilst kādai Nolikumā izvirzītajai prasībai, un ja trūkumi ir būtiski, kas neļauj pienācīgi izvērtēt piedāvājumus, Komisija izslēdz Pretendentu no iepirkuma un piedāvājumu nevērtē.

**6.5. Pretendentu izvēles kritērijs**

6.5.1. Pēc Pretendentu piedāvājumu atlases saskaņā ar izvirzītajām kvalifikācijas prasībām, pēc piedāvājumu atbilstības pārbaudes Iepirkuma Nolikumā noteiktajām prasībām, no atbilstošajiem piedāvājumiem Pasūtītājs izvēlas piedāvājumu saskaņā ar Publisko iepirkumu likuma 51. panta ceturtajā daļā paredzēto piedāvājuma izvēles kritēriju –cenu (piedāvājums ar zemāko cenu).

# 

# 7. IEPIRKUMU KOMISIJAS TIESĪBAS UN PIENĀKUMI

7.1. Iepirkuma komisijas tiesības:

7.1.1. Pieprasīt, lai Pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, kā arī piedāvājumu vērtēšanai un salīdzināšanai.

7.1.2. Pieaicināt ekspertu jebkurā no piedāvājumu pārbaudes un novērtēšanas stadijām.

7.1.3. Jebkurā no piedāvājumu pārbaudes un izvērtēšanas stadijām pārtraukt izskatīt iepirkumam iesniegtos piedāvājumus, ja tie neatbilst Nolikumā izvirzītajām prasībām.

7.1.4. Noraidīt visus iesniegtos piedāvājumus, ja tie neatbilst iepirkuma noteikumiem, neaptver visu pieprasīto pakalpojumu apjomu utt.

7.1.5. Pieņemt lēmumu slēgt iepirkuma līgumu ar izraudzīto pretendentu.

7.1.6. Ja izraudzītais pretendents atsakās slēgt iepirkuma līgumu, izvēlēties nākamo piedāvājumu ar zemāko cenu. Ja arī nākamais izraudzītais pretendents atsakās slēgt iepirkuma līgumu, pieņemt lēmumu izbeigt iepirkumu neizvēloties nevienu piedāvājumu.

7.1.7. Ja iepirkumam nav iesniegti piedāvājumi vai iesniegtie piedāvājumi neatbilst Nolikumā prasībām, pieņemt lēmumu izbeigt iepirkumu, neizvēloties nevienu piedāvājumu.

7.1.8. Normatīvajos aktos noteiktajā kārtībā labot aritmētiskās kļūdas pretendentu finanšu piedāvājumos.

7.1.9. Jebkurā brīdī pārtraukt iepirkumu, ja tam ir objektīvs pamatojums.

7.2. Iepirkuma komisijas pienākumi:

7.2.1. Izstrādāt un apstiprināt iepirkuma dokumentus pirms iepirkuma izziņošanas.

7.2.2. Nodrošināt iepirkuma norisi un dokumentēšanu.

7.2.3. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

7.2.4. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par iepirkumu.

7.2.5. Vērtēt pretendentus un to iesniegtos piedāvājumus saskaņā ar Publisko iepirkumu likumu, citiem normatīvajiem aktiem un Nolikumu, noteikt uzvarētāju vai pieņemt lēmumu par iepirkuma izbeigšanu, neizvēloties nevienu piedāvājumu.

# 

# 8. PRETENDENTA TIESĪBAS UN PIENĀKUMI

8.1. Pretendenta tiesības:

8.1.1. Pretendentiem, kuri atbilst Nolikumā noteiktajām prasībām, ir tiesības bez ierobežojumiem piedalīties iepirkumā uz vienādiem noteikumiem ar pārējiem piedāvājumu iesniegušajiem pretendentiem.

8.1.2. Apvienoties grupā ar citiem pretendentiem un iesniegt kopēju piedāvājumu.

8.1.3. Pretendentam ir tiesības apskatīt objektu.

8.1.4. Pretendentam ir tiesības pie piedāvājuma iesniegšanas pieprasīt rakstveida apliecinājumu par piedāvājuma saņemšanu, kurā ir norādīts piedāvājuma saņemšanas datums, laiks, vieta un piedāvājuma saņēmējs.

8.1.5. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

8.2. Pretendenta pienākumi:

8.2.1. Piedaloties iepirkumā, ievērot normatīvo aktu prasības.

8.2.2. Sagatavojot piedāvājumus atbilstoši Nolikumā noteiktajām prasībām, sniegt patiesu informāciju.

8.2.3. Iepirkuma komisijas noteiktajos termiņos iesniegt komisijai papildus informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī vērtēšanai.

# 9. IEPIRKUMA LĪGUMS

9.1. Pēc lēmuma pieņemšanas ar iepirkuma uzvarētāju tiks noslēgts iepirkuma līgums par būvprojekta izstrādi un autoruzraudzību.

9.2. Pēc Līguma noslēgšanas norēķins tiks veikts pēc būvprojekta/-u akceptēšanas būvvaldē un nodošanas pasūtītājam 30 (trīsdesmit) dienu laikā no rēķina apstiprināšanas dienas.

9.3. Autoruzraudzības pakalpojumu apmaksa tiks veikta 100% apmērā pēc akta par objekta pieņemšanu ekspluatācijā parakstīšanas 30 (trīsdesmit) dienu laikā no rēķina apstiprināšanas dienas.

9.4. Iepirkumā piedāvāto speciālistu un apakšuzņēmēju maiņa un Līguma grozījumi izpildes laikā būs iespējami tikai saskaņā ar LR Publisko iepirkumu likuma prasībām un noteikumiem.

# 10. NOLIKUMA PIELIKUMI

1. pielikums Pieteikums dalībai iepirkumā

2. pielikums Informācija par pretendentu

3. pielikums Tehniskā specifikācija, projektēšanas uzdevums

4. pielikums Pretendenta un apakšuzņēmēju pieredze līdzīgu līgumu izpildē

5. pielikums Piedāvāto speciālistu pieredze un kvalifikācija

6. pielikums Speciālista apliecinājums par gatavību piedalīties pakalpojumu nodrošināšanā

7. pielikums Apakšuzņēmēju saraksts

8. pielikums Pretendenta piegādātāju apvienībā ietilpstošā dalībnieka / apakšuzņēmēja apliecinājums par gatavību iesaistīties līguma izpildē

9. pielikums Finanšu piedāvājums

1. pielikums

Iepirkuma “Ludzas pilsdrupu atsegto mūru konservācijas

un pilskalna teritorijas labiekārtošanas darbu

būvprojekta izstrāde un autoruzraudzība”

(ID Nr. LNP 2018/34/ERAF)

nolikumam

PIETEIKUMS DALĪBAI IEPIRKUMĀ

**“Ludzas pilsdrupu atsegto mūru konservācijas un pilskalna teritorijas labiekārtošanas darbu būvprojekta izstrāde un autoruzraudzība”**

(iepirkuma identifikācijas numurs LNP 2018/34/ERAF)

2018. gada .

Mēs, apakšā parakstījušies, esam iepazinušies ar Iepirkuma “**Ludzas pilsdrupu atsegto mūru konservācijas un pilskalna teritorijas labiekārtošanas darbu būvprojekta izstrāde un autoruzraudzība**” (iepirkuma identifikācijas numurs LNP 2018/34/ERAF) Nolikumu un piekrītam visiem Nolikuma noteikumiem. Saskaņā ar iepirkuma Nolikuma prasībām piedāvājam sniegt pakalpojumus par summu:

|  |
| --- |
|  |
| piedāvājuma cena bez PVN (EUR) vārdos un skaitļos |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotas personas paraksts, tā atšifrējums

z.v.

2. pielikums

Iepirkuma “Ludzas pilsdrupu atsegto mūru konservācijas

un pilskalna teritorijas labiekārtošanas darbu

būvprojekta izstrāde un autoruzraudzība”

(ID Nr. LNP 2018/34/ERAF)

nolikumam

INFORMĀCIJA PAR PRETENDENTU

Iepirkumam **“Ludzas pilsdrupu atsegto mūru konservācijas un pilskalna teritorijas labiekārtošanas darbu būvprojekta izstrāde un autoruzraudzība”**

(iepirkuma identifikācijas numurs LNP 2018/34/ERAF)

|  |  |  |  |  |  |
| --- | --- | --- | --- | --- | --- |
| **1.** | **Nosaukums:** | | | | |
| **2.** | **Reģistrācijas numurs:** | | | | |
| **3.** | **Adrese:** | | | | |
| **4.** | **Kontaktpersona :** | | | | |
| **5.** | **Telefons:** | | | | |
| **6.** | **Fakss:** | | | | |
| **7.** | **E-pasts:** | | | | |
| **8.** | **Uzņēmuma darbības sfēra (īss apraksts):** | | | | |
| **9.** | **Uzņēmuma statuss (izvēlēties atbilstošo ar “X”)\*:** | | | | |
| Mazais uzņēmums  Vidējais uzņēmums | |  | Lielais uzņēmums |  |
|  |
| **10.** | **Finanšu rekvizīti:** | | | | |
| **Bankas nosaukums:** | |  | | | |
| Bankas adrese (tai skaitā pilsēta, valsts, pasta indekss) | |  | | | |
| **Bankas kods:** | |  | | | |
| **Konta numurs:** | |  | | | |
| **Pilnvarotā persona, kas būs tiesīga parakstīt līgumu** | |  | | | |

\* ***Mazais uzņēmums*** *ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro.*

***Vidējais uzņēmums*** *ir uzņēmums, kas nav mazais uzņēmums un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/ vai gada bilance kopā nepārsniedz 43 miljonus euro.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotas personas paraksts, tā atšifrējums

z.v.

4. pielikums

Iepirkuma “Ludzas pilsdrupu atsegto mūru konservācijas

un pilskalna teritorijas labiekārtošanas darbu

būvprojekta izstrāde un autoruzraudzība”

(ID Nr. LNP 2018/34/ERAF)

nolikumam

**PROJEKTĒŠANAS UZDEVUMS**

1. Tehniskā projekta izstrādi veic, balstoties uz 18.09.2018. Ludzas novada būvvaldēakceptēto **Ludzas pilsdrupu atsegto mūru konservācijas un pilskalna teritorijas labiekārtošanas darbu būvprojektu minimālā sastāvā** un 07.09.2018. Nacionālās kultūras mantojuma pārvaldes lēmumā “Par Ludzas pilsdrupu atsegto mūru konservāciju un pilskalna labiekārtojumu Baznīcas ielā 56, Ludzā, Ludzas novadā” (Nr. 11-02/4564) minētajiem nosacījumiem.
2. Ludzas pilsdrupu atsegto mūru konservācijas un pilskalna teritorijas labiekārtošanas darbus paredzēt īstenot 2 kārtās:

2.1. 1.kārtā paredzēt realizēt šādus objektus:

- skatu torņa izbūve;

- gājēju tilta izbūve;

- skatu platformas izbūve;

- dienvidrietumu daļā esošo kāpņu rekonstrukcija;

- ziemeļu daļā esošo kāpņu pārbūve;

- dienvidaustrumu daļa esošo kāpņu demontāža;

- apgaismojuma izbūve;

- atsegtā pagalma bruģa konservācija;

- apmeklētāju uzskaitīšanas sistēmu izveide;

- informatīvo stendu izveide;

- skatu terases izbūve ziemeļu daļā.

2.2. 2. kārtā paredzēt realizēt šādus objektus:

- grants seguma taciņas pār laukumu izbūve;

- taciņu un citu skatu platformu izbūve pa pilsdrupu perimetru;

- papildus apgaismojuma izbūve 2. kārtas taciņām un skatu terasēm.

Detalizētu informāciju par objektiem skatīt Ludzas pilsdrupu atsegto mūru konservācijas un pilskalna teritorijas labiekārtošanas darbu būvprojekta minimālajā sastāvā sadaļā “Skaidrojošais apraksts”.

1. Izpildītājs nodrošina tehniskā projekta saskaņošanu Nacionālās kultūras mantojuma pārvaldē.
2. Tehniskās dokumentācijas izstrādātājs iesniedz pasūtītājam tehnisko projektu:

4.1. 6 oriģināleksemplāros papīra formātā – 1 eksemplārs Ludzas novada būvvaldei (sējumi cietos vākos, cauršūti, lapas sanumurētas), 1 eksemplārs tehniskā projekta autoram, 4 eksemplāri pasūtītājam (cauršūti, lapas sanumurētas);

4.2. ierakstītu CD vai zibatmiņā – 3 eksemplāri ar rasējumiem *dwg* un *pdf* formātā, rakstiskās daļas un tabulas *MS Offise* failos un *pdf* formātā; failiem jābūt identificējamiem atbilstoši satura rādītājam būvprojektā un sakārtotiem datu nesējā tādā secībā, kā tehniskā dokumentācija iesniegta papīra formātā.

4. pielikums

Iepirkuma “Ludzas pilsdrupu atsegto mūru konservācijas

un pilskalna teritorijas labiekārtošanas darbu

būvprojekta izstrāde un autoruzraudzība”

(ID Nr. LNP 2018/34/ERAF)

nolikumam

Pretendenta un apakšuzņēmēju pieredze līdzīgu LĪGUMU IZPILDĒ

**“Ludzas pilsdrupu atsegto mūru konservācijas un pilskalna teritorijas labiekārtošanas darbu būvprojekta izstrāde un autoruzraudzība”**

(iepirkuma identifikācijas numurs LNP 2018/34/ERAF)

|  |  |  |  |  |
| --- | --- | --- | --- | --- |
| Nr.  p.k. | Pasūtītājs  (nosaukums, reģistrācijas numurs, adrese, kontaktpersona, tālruņa numurs) | Līguma darbības  ilgums (no... līdz)  un  Būvprojekta akceptēšanas datums | Līguma nosaukums, projektēto darbu apraksts, paredzēto būvniecības darbu veidi, to raksturlielumi | Pašu spēkiem sniegto pakalpojumu apjoms  (% no būvprojekta izstrādes izmaksām  bez PVN) |
| 1. |  |  |  |  |
| 2. |  |  |  |  |
| 3. |  |  |  |  |

Pretendentam jāpievieno pasūtītāju pozitīvās atsauksmes par tabulā norādīto līgumu izpildi.

Pielikumā:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ atsauksme;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotas personas paraksts, tā atšifrējums

z.v.

5. pielikums

Iepirkuma “Ludzas pilsdrupu atsegto mūru konservācijas

un pilskalna teritorijas labiekārtošanas darbu

būvprojekta izstrāde un autoruzraudzība”

(ID Nr. LNP 2018/34/ERAF)

nolikumam

PIEDĀVĀTO SPECIĀLISTU PIEREDZE UN KVALIFIKĀCIJA

| Pretendenta piedāvātais speciālists: vārds, uzvārds, profesionālo kvalifikāciju apliecinošā dokumenta numurs | Pieredze | Statuss piedāvājumā\* | Iepirkuma daļas numurs |
| --- | --- | --- | --- |
| *Vārds Uzvārds*  Sertifikāta numurs: | Līguma nosaukums:  Amats līgumā:  Projektētie darbi:  Būvprojekta akceptēšanas būvvaldē datums:  Pasūtītājs:  Pasūtītāja kontaktinformācija (adrese, tālrunis): |  |  |

*\* Norāda, uz kāda līguma pamata speciālists piedāvājuma iesniegšanas brīdī ir piesaistīts personai, kuru pārstāv:*

*A – darba līgums,*

*B – uzņēmuma līgums,*

*C – cits (norādīt, kāds)*

Pielikumā:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ atsauksme.

Pretendentam jāpiesaista sertificēts speciālists elektroietaišu projektēšanā, sadzīves kanalizācijas un ūdensvada projektēšanā un sertificēts speciālists elektronisko sakaru sistēmu un tīklu projektēšanā saskaņā ar tehniskajiem noteikumiem un projektēšanas uzdevumu.

|  |  |  |  |
| --- | --- | --- | --- |
| Speciālista vārds, uzvārds | Sertifikāta numurs | Amats dotajā būvprojekta līgumslēgšanas tiesību piešķiršanas gadījumā | Statuss piedāvājumā\* |
|  |  |  |  |
|  |  |  |  |
|  |  |  |  |

*\* Norāda, uz kāda līguma pamata speciālists piedāvājuma iesniegšanas brīdī ir piesaistīts personai, kuru pārstāv:*

*A – darba līgums,*

*B – uzņēmuma līgums,*

*C – cits (norādīt, kāds)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotas personas paraksts, tā atšifrējums

z.v.

6. pielikums

Iepirkuma “Ludzas pilsdrupu atsegto mūru konservācijas

un pilskalna teritorijas labiekārtošanas darbu

būvprojekta izstrāde un autoruzraudzība”

(ID Nr. LNP 2018/34/ERAF)

nolikumam

SPECIĀLISTA apliecinājums par gatavību piedalīties pakalpojumu NODROŠINĀšanā

Iepirkumam “Ludzas pilsdrupu atsegto mūru konservācijas un pilskalna teritorijas labiekārtošanas darbu būvprojekta izstrāde un autoruzraudzība”

(iepirkuma identifikācijas numurs LNP 2018/34/ERAF)

Es, \_\_\_\_\_\_\_\_\_\_\_\_\_\_\_\_\_ apliecinu, ka piekrītu veikt \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds) (būvprojekta un daļas nosaukums)

izstrādi atbilstoši iepirkuma “Ludzas pilsdrupu atsegto mūru konservācijas un pilskalna teritorijas labiekārtošanas darbu būvprojekta izstrāde un autoruzraudzība” (ID Nr. LNP 2018/34/ERAF) projektēšanas uzdevumam.

Apliecinu, ka mana profesionālā kvalifikācija atbilst iepirkuma “Ludzas pilsdrupu atsegto mūru konservācijas un pilskalna teritorijas labiekārtošanas darbu būvprojekta izstrāde un autoruzraudzība”, ID Nr. LNP 2018/34/ERAF, Nolikumā izvirzītajām prasībām.

|  |  |
| --- | --- |
| Speciālista vārds, uzvārds |  |
| Speciālista paraksts |  |
| Vieta, datums |  |

7. pielikums

Iepirkuma “Ludzas pilsdrupu atsegto mūru konservācijas

un pilskalna teritorijas labiekārtošanas darbu

būvprojekta izstrāde un autoruzraudzība”

(ID Nr. LNP 2018/34/ERAF)

nolikumam

**Apakšuzņēmēju saraksts**

Iepirkumam “Ludzas pilsdrupu atsegto mūru konservācijas un pilskalna teritorijas labiekārtošanas darbu būvprojekta izstrāde un autoruzraudzība”

(iepirkuma identifikācijas numurs LNP 2018/34/ERAF)

|  |  |  |
| --- | --- | --- |
| Apakšuzņēmēji, uz kuru iespējām balstās Pretendents, vai kuriem nododamo darbu apjoms sastāda 10% no līgumcenas vai vairāk | | |
| Uzņēmuma nosaukums | Nododamie darbi | % no piedāvājuma cenas bez PVN |
|  |  |  |
|  |  |  |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotas personas paraksts, tā atšifrējums

z.v.

8. pielikums

Iepirkuma “Ludzas pilsdrupu atsegto mūru konservācijas

un pilskalna teritorijas labiekārtošanas darbu

būvprojekta izstrāde un autoruzraudzība”

(ID Nr. LNP 2018/34/ERAF)

nolikumam

Pretendenta/ piegādātāju apvienībā ietilpstoša dalībnieka/

apakšuzņēmēja apliecinājums par gatavību iesaistīties līguma izpild**ē**

Ar šo <piegādātāju apvienībā ietilpstošā dalībnieka/apakšuzņēmēja nosaukums> apņemas iesaistīties iepirkuma “Ludzas pilsdrupu atsegto mūru konservācijas un pilskalna teritorijas labiekārtošanas darbu būvprojekta izstrāde un autoruzraudzība” (iepirkuma identifikācijas numurs LNP 2018/34/ERAF) līguma izpildē kā pretendenta <Pretendenta nosaukums> piegādātāju apvienības dalībnieks / vai / apakšuzņēmējs/ (atstāt vajadzīgo),gadījumā, ja ar šo pretendentu tiks noslēgts iepirkuma līgums.

Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt iepirkuma laikā, par kuriem <piegādātāju *apvienībā ietilpstošā dalībnieka/apakšuzņēmēja nosaukums*> (atstāt vajadzīgo) apņemas nekavējoties informēt pasūtītāju.

|  |
| --- |
|  |
| Piegādātāju apvienībā ietilpstošā uzņēmuma/ apakšuzņēmēja nosaukums (atstāt vajadzīgo) |
|  |
| Pilnvarotās personas vārds, uzvārds, amats |
|  |
| Paraksts |
|  |
| Vieta, datums |

9. pielikums

Iepirkuma “Ludzas pilsdrupu atsegto mūru konservācijas

un pilskalna teritorijas labiekārtošanas darbu

būvprojekta izstrāde un autoruzraudzība”

(ID Nr. LNP 2018/34/ERAF)

nolikumam

FINANŠU PIEDĀVĀJUMS

Iepirkuma “Ludzas pilsdrupu atsegto mūru konservācijas un pilskalna teritorijas labiekārtošanas darbu būvprojekta izstrāde un autoruzraudzība”

(iepirkuma identifikācijas numurs LNP 2018/34/ERAF)

|  |  |  |
| --- | --- | --- |
| **Tāme** | | |
| Nr.p.k. | Izmaksu pozīcija | Izmaksu pozīcijas cena EUR  (bez PVN) |
| **1.** | Būvprojekta izstrāde |  |
| **2.** | Būvprojekta autoruzraudzība |  |
| Kopā bez PVN, EUR (iepirkuma līguma cena) | |  |
| 21% PVN summa, EUR | |  |
| Pakalpojuma kopējā cena (iepirkuma līguma summa), EUR | |  |

Apliecinām, ka piedāvātā Līguma cena paliks nemainīga visa Līguma darbības laika (līdz Objekta pieņemšanai ekspluatācijā).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotas personas paraksts, tā atšifrējums

z.v.